Foto: AP Venesuela muxolifati yetakchisi Xuan Guaydoning ma’lum qilishicha, Rossiya va Xitoy Venesuela prezidenti Nikolas Maduroni emas, balki respublikadagi o‘z investitsiyalarini himoya qilmoqda. Bu haqda The Wall Street Journal xabar berdi. Uning so‘zlariga ko‘ra, Maduro Rossiya va Xitoyga «barqarorlik hamda kafolatlarni» taklif qila olmaydi. Shuningdek, uning qo‘shimcha qilishicha, Venesuela muxolifati respublikada barqarorlik bo‘lishini qo‘llab-quvvatlaydi. Guaydoning ta’kidlashicha, Moskva va Pekin «haqiqatdan ham» Maduro tarafida ekaniga ishonmaydi. Eslatib o‘tamiz, avvalroq Maduroga Rossiyadagi do‘stlari yoniga jo‘nab ketish taklif qilingandi.